cyanic-selkie/wikianc huggingface dataset:
Elena Trzebinskienė
Biografija
1910 m. ištekėjo už gamtininko, 1919–1939 m. Vilniaus universiteto profesoriaus ir Botanikos sodo direktoriaus Juozo Trzebinskio ir iš politinės veiklos pasitraukė. Bet 1911 m. Kijeve buvo suimta, etapu atvežta į Vilnių ir už 1905–1906 m. veiklą nuteista 1 m. tvirtovės kalėjimo. Lukiškėse kalėjo 9 mėn.
Moptis
Moptis  – miestas centriniame Malyje, Bani upės kairiajame krante, šalia jos santakos su Nigeriu (Nigerio vidinėje deltoje), 460 km į šiaurės rytus nuo Bamako. Regiono centras. Miestas išsidėstęs trijose salose, tarpusavyje sujungtose dambomis. Su sausuma Moptį jungia damba į Sevarės miestą. Veikia upių uostas (keltų linijos į Kulikorą ir Gao). Moptis yra svarbiausias šalyje žvejybos ir žuvies perdirbimo bei prekybos centras. Taip pat prekiaujama ryžiais (apylinkėse plyti svarbios žemdirbystės sritys) bei druska (iš Taudenio). Vystomas turizmas.
Moptyje yra 1943 m. pastatyta Sahelio stiliaus Mopčio didžioji mečetė. Moptyje gyvena daugiausia fulbiai ir bozai, yra bambarų, dogonų, songajų, bobų, mosių.
Istorija
XIX a. Moptis buvo kaimas su 700–800 gyventojų, kurie vertėsi žvejyba, ryžių auginimu. 1893 m. jis tapo Prancūzų Sudano dalimi. 1905–1912 m. prancūzai pastatė dambą, kuria Moptis buvo sujungtas su sausuma. Gyvenvietė pradėjo sparčiai augti, pastatyta mečetė.
Algirdas Gudaitis
Algirdas Gudaitis (g. 1951 m. rugsėjo 3 d. Jurbarke) – Lietuvos ir Jurbarko rajono politinis bei visuomenės veikėjas.
Biografija
1975 m. baigė Kauno Antano Sniečkaus Politechnikos institutą, įgijo inžinieriaus mechaniko kvalifikaciją.
UAB „Vilkijos gija“ gamybos vadovas, UAB „Ogiseta“ gamybos vadovas. 2007–2008 m. Jurbarko rajono savivaldybės meras. 2009-2010 m. Jurbarko rajono savivaldybės mero pavaduotojas. Nuo 2010 m. Seimo nario Remigijaus Žemaitaičio padėjėjas-sekretorius.
2001 m. Liberalų demokratų partijos, nuo 2006 m. partijos Tvarka ir teisingumas narys. 1990–1995 m. Jurbarko rajono tarybos deputatas, 2007–2011 m. ir nuo 2011 m. Jurbarko rajono savivaldybės tarybos narys.
Jurbarko rajono verslininkų organizacijos tarybos narys. Sutuoktinė Genė, vaikai Evelina, Andrius. .
Talahasis
Talahasis – Floridos valstijos sostinė, miestas JAV rytuose. 2017 metais mieste buvo 191 049 gyventojai. Miestas įkurtas 1786 m. Yra universitetų.
Pietūs-Pirėnai
Pietūs-Pirėnai  – buvęs administracinis regionas pietų Prancūzijoje, Pirėnų kalnuose, prie Ispanijos sienos. Sostinė – Tulūza. Plotas – 45,3 tūkst. km²; 2,55 mln. gyventojų (1999).
Sluoksnis
Sluoksnis (geol) plokščias geologinis kūnas iš vienalytės uolienos (kartais su įtarpais), išsiskiriančios iš gretimų uolienų savo litologinėmis, paleontologinėmis ir kitomis savybėmis. Paprastai yra mažiausia vienetinių startigrafinių skalių padala, svitos dalis. Sluoksnį riboja du lygiagretūs paviršiai: apatinis – padas (arba asla) ir viršutinis – kraigas. Sluoksnio storis visada daug mažesnis už ilgį. Keletas sluoksnių (kartais ir vienas) gali sudaryti klodą.
2004 m. klasikinis pasaulio šachmatų čempionatas
'''2004 m. klasikinis pasaulio šachmatų čempionatas''', vyko 2004 rugsėjo 25 – spalio 18 d. Brisago mieste (Šveicarija). Tai buvo mačas tarp Vladimiro Kramniko ir Peterio Leko. Sąlygos: nugalėtoju tampa tas, kas surenka daugumą taškų iš 14 partijų. Pasibaigus mačui lygiosiomis 7 : 7 čempionas išlaiko titulą. Mačas baigėsi lygiosiomis 7 : 7 (+2 -2 =10) – Vladimiras Kramnikas išlaikė klasikinio pasaulio čempiono titulą.
Pretendento atranka
Nežiūrint to, kad G. Kasparovas iš mačo su V. Kramniku taisyklių pats buvo išbraukęs punktą dėl mačo revanšo, tačiau dvejus metus siekė gauti teisę į revanšo mačą. Jis motyvavo tuo, kad 2001 m. dominavo superturnyruose: laimėjo Pajūrio Veike, Linareso turnyre ir Astanoje.
Atrankos varžybos
2002 metais liepos 6 – 21 d. Dortmunde vyko tradicinis taupymo kasų šachmatų superturnyras, kurio nugalėtojas gavo teisę į mačą su V.Kramniku dėl klasikinio pasaulio čempiono titulo.
Dalyviai
Septyni žaidėjai buvo pakviesti pagal aukščiausią pasaulyje reitingą, kartu su organizatorių kviestu vokiečiu K. Lutcu, dalyvavo turnyre.
Tačiau ne visi geriausieji dalyvavo. Aukščiausią reitingą turintis G. Kasparovas atsisakė dalyvauti, teigdamas, kad teisę į revanšo mačą jis iškovojęs pagal 2001 m. turnyrų rezultatus.
Antrojo aukščiausio reitingo savininkas V. Anandas, atsisakė, nes buvo įsipareigojęs FIDE nedalyvauti kitų organizacijų rengiamame pasaulio čempionate.
Formatas
nugalėtojas I grupėje pusfinalyje žaidžia su antros vietos žaidėju iš II grupės,
nugalėtojas II grupėje pusfinalyje žaidžia su antros vietos žaidėju iš I grupės.
Laiko kontrolė: pirmiesiems 40 ėjimų – 2 val. sekantiems 20 ėjimų – 1-a val. ir likusiems ėjimams – 30 min.
Mačui pasibaigus lygiosiomis žaidžiami greitųjų šachmatų mačai iš dviejų partijų, o jei ir vėl lygiosios – žaibo mačai.
Turnyrai
Pirma grupė
Dėl pirmos vietos A. Širovas žaidė mačą su V. Topalovu. Mačą 1½ : ½ laimėjo A. Širovas.
Antra grupė
Mačai
V. Topalovo – J. Barejevo mačas pasibaigė lygiosiomis 2 : 2. V. Topalovas laimėjo greitųjų partijų mačą 1½ : ½. P. Leko laimėjo atrankos mačus ir iškovojo teisę žaisti mačą su V. Kramniku dėl pasaulio čempiono titulo.
Pretendentas
Peteris Leko (gimęs 1979 m. rugsėjo 8 d.) buvo stebuklingas vaikas – kai jam buvo 14 metų, 4 mėnesiai ir 22 dienos, jis tapo jauniausiu didmeistriu pasaulyje. O 15-kos metų - pradėjo važinėti po superturnyrus, varžovams siūlydamas lygiąsias, dėl ko buvo pramintas „lygiuku“! 1999 m. P. Leko laimėjo savo pirmąjį superturnyrą Dortmunde, kur aplenkė V. Kramniką, A. Karpovą, V. Anandą.
XXI amžiuje Peteris – jau tarp geriausių pasaulio žaidėjų. 2001 m. Budapešte jis žaidė greitųjų šachmatų mačą su V. Kramniku – 5 : 7. Bet visa tai nepalyginama su P. Leko pasiekimais 2002 metais: pavasarį Dubajuje laimėjo Didžiojo prizo varžybas greitaisiais šachmatais, o vasarą Dortmunde iškovojo teisę žaisti mačą dėl šachmatų „karūnos“ su V. Kramniku.
Pastarasias varžybas vengras pradėjo pralaimėjimu J. Barejevui, bet užėmęs grupėje 2-ąją vietą, varžovamas nepaliko šansų atkrentamuose mačuose: pusfinalyje įveikė A. Širovą 2½ :½, o finale V. Topalovą 2½ : 1½.
Pasiruošimui mačui dėl čempiono vardo pradėjo 2003 m. Linareso turnyre, kur aplenkęs 2½ taško G. Kasparovą, pasidalijo pirmąją vietą su V. Kramniku. Tačiau po to buvo nesėkmingi turnyrai Budapešte ir Dortmunde. 2004 m. P. Leko užėmė 2-ąją vietą Veik an Zee (1-ąją – V. Anandas) ir Linareso turnyre (nugalėjo V. Kramnikas). Atkrentamosiose varžybose Dortmunde pusfinalyje nusileido V. Anandui, o mače dėl 3-iosios dar ir P. Svidleriui.
Čempionas
Kramnikui beieškant čempionato mačo rėmėjų, praėjo beveik dveji metai, tad kova dėl „karūnos“ (tuo metu Braingames baigė savo veiklą ir mačo kontrolę įsigijo „Einšteino grupė“) prasidėjo tik 2004 metais Šveicarijos miestelyje Brisago.
Ketveri metai tarp mačų su G. Kasparovu ir P. Leko prabėgo visai ne lengvai – jam teko įveikti iškilusias didžiules ne visai šachmatines užduotis, dėl ko vos nesugadino savo sveikatos, o rezultatai prie lentos ėmė kristi. 2001 m. V. Kramnikas dar tebebuvo formoje: nusileidęs G. Kasparovui Veik an Zee ir Astanoje, jis buvo pirmas Dortmunde ir greitųjų šachmatų turnyruose – Monake, Ciuriche (finale laimėjo prieš G. Kasparovą (1½ : ½) ir Maince sužaidė lygiosiomis 5 : 5 mačą su V. Anandu. Metų pabaigoje M. Botviniko atminimo turnyre Maskvoje sužaidė mačų su G. Kasparovu: klasikiniais šachmatais (2 : 2), greitaisiais (3:3) ir žaibo (3½ : 6½).
Visi 2002 m. metai praėjo besiruošiant mačui su kompiuterine programa Deep Fritz. Šis mačas baigėsi – 4 : 4.
2003 nesėkmingai žaidė Veik an Zee, kur surinko 7 taškus iš 13, tačiau, aplenkęs G. Kasparovą pasidalijo 1-ąją vietą su P. Leko Linareso turnyre – 7 iš 12. Dortmunde jį aplenkė V. Bologanas, greitųjų šachmatų finale Cap d’Agde kurorte Prancūzijoj – V. Anandas.
2004 m. vėl nesėkmė Veik an Zee, bet buvo pergalės Linareso turnyre ir Monake. Prieš mačą paskutiniame atkrerntamųjų mačų varžybose Dortmunde finale pralaimėjo V. Anandui – 1½ : 2½.
Prognozės prieš mačą
V. Kramniko galimybės buvo vertinamos aukščiau. Jis pagal rezultatus ir reitingą lenkė varžovą, bet įrodinėti, kas stipresnis reikėjo mače. Asmeninis santykis (1 : 2) su vengru ir jo žaidimo būdas nepaliko abejonių, kad pergalė nebus tokia jau paprasta.
Mačo varžovai vienas kitam jautė pernelyg gilią pagarbą, tarp jų buvo geri santykiai ir net turėjo tą patį vadybininką…. Jei panagrinėti jų pasisakymus prieš mačą; tai tiek V. Kramnikas, tiek P. Leko – abu matė savo varžovą, kaip idealų mačo kovotoją…
Prieš mačo pradžią V. Kramnikas sakė:
„Leko – puikus gynėjas, jis nedaro nereikalingų klaidų. Aišku, jis neturi tokios puolamosios galios, kaip G. Kasparovas, bet kai kuriuos elementus atlieka geriau už Garį… “
Mačas dėl čempiono vardo
Pradžioje netikėtai V.Kramnikas laimėjo 1-ąją partiją: jis perėjo į apyligę baigmę, kurioje, kažkokiu momentu, P. Leko nervai neatlaikė. Bet 2-ojoje partijoje kovos nesigavo: čempionas nenorėjo pereiti į „Maršalą“ ir tenkinosi lygiosiomis. Po neįdomios 3-iosios partijos pretendentas suprato, kad jam laikas žaisti 1.d4 ėjimą, kurio iki Brisago mačo nebuvo naudojęs nei vienoj turnyrinėj partijoje.
V. Kramnikas, paveiktas šoko, kad varžovas išdrįso pradėti partiją valdovės pėstininku, vos truputi prastesnėje pėstininkų viename flange baigmėje, žaidė nepatikimai ir padovanojo P. Leko pergalę. Mačo rezultatas tapo lygus 2½ : 2½.
Pretendento strategija aiškesnė tapo po 6-os partijos, kurioje Peteris, gavęs geresnę poziciją, turėdamas daugiau laiko, netikėtai pasiūlo varžovui lygiąsias. Tai parodė, kad jo bendroji nuostata: nerizikuoti dėl smulkmenų, žaisti iki galo tik aiškiais momentais. Pabaigoje tokia strategija padarys jam meškos paslaugą.
7-oje partijoje V. Kramnikas po debiuto gavo lygią padėtį, o 8-oje apsisprendė žaisti prieš Maršalo ataką. Padėjėjai buvo pateikę preliminarius analizus, tačiau Vladimiras, nieko netikrindamas, žaidė pabrėžtinai greitai. Jis vieną tikslą pasiekė: P. Leko pateko į ceitnotą, bet pretendentui lemiamos kombinacijos apskaičiavimui pakako laiko…
Unikalus atvejis: čempionas baltaisiais pralaimėjo per 20 ėjimų, iš esmės, nepadaręs nei vieno savo ėjimo. Priedo, dar persišaldė ir susirgo angina. P. Leko išėjo į priekį – 4½ :3½ – psichologinė inciatyva buvo jo pusėje.
Bet padidinti savo pranašumą vengras net nepasistengė! Greitos lygiosios 9-oje partijoje, tiesa, 10-oje pretendentas strategiškai labai rizikavo. Deja, V. Kramnikui nebuvo jėgų kovoti – lygiosios. 11-oje P. Leko baltosiomis figūromis „pasiekia“ lygiąsias, o 12-oje, kai pasveikęs čempionas lindo į kovą, sutiko taikiai baigti partiją, turėdamas dviem pėstininkais daugiau.
V. Kramnikas žaidė 13-ąją partiją, nekreipdamas į riziką ir P. Leko neišlaikė spaudimo – čempionas įgijo rimtą persvarą ir šansų pergalei, bet, kai Peterį privertė vieninteliais ėjimais gintis, jis tai darė nepriekaištingai – lygiosios.
„Karūnos likimas sprendėsi paskutinėje partijoje. Čempionas pasirinko nepavojingą Karo-Kano gynybos variantą: nuo lentos dingo valdovės, bet ir esant mažai figūrų, V. Kramnikas sugebėjo apžaisti varžovą! Kai iki mato liko du ėjimai, pretendentas pasidavė. Mačo rezultatas tapo lygus – 7 : 7 ir V. Kramnikas išlaikė savo čempiono titulą.
Po mačo
„Aš pralaimėjau pirmąją ir paskutinę mačo partiją. Tai buvo partijos, kurias lengvai galėjau baigti lygiosiomis, jei jos būtų žaistos mačo viduryje, – nelinksmai po mačo pažymėjo P. Leko. – Labai gaila, kad aš pralaimėjau ne prie lentos, o savyje, savo smegenyse. Paskutinėje partijoje adrenalino lygis buvo toks aukštas, kad niekaip negalėjau išlaikyti aiškios galvos. O mano varžovas sužaidė idealiai! Viskas buvo mano rankose, pabaigoje pritrūko tiek nedaug…“
„Matyt P. Lekui, kai jis buvo taip arti sėkmės, neatlaikė nervinė sistema, – komentavo Vasilijus Smyslovas. – Na, o Kramnikas, priešingai, parodė savo geriausias sportines savybes ir kūrybines galimybes paskutinėje mačo partijoje!“
Borisas Gelfandas nurodė dar vieną priežastį: abu jie per dau pasitikėjo kompiuteriu: „ Mačo pabaigoje, kai Vladimiras pradėjo žaisti savo galva ir ėjo į atvirą žaidimą, jo persvara tapo tiesiog didžiulė…“
Nuorodos
[http://www.chessgames.com/perl/chess.pl?tid=41138 2004 m. klasikinio pasaulio čempionato mačo Kramnikas – Leko partijos]
Šachmatų čempionai
Kongo Demokratinės Respublikos geografija
thumb|300px|right|Kongo Demokratinės Respublikos žemėlapis Kongo Demokratinės Respublikos geografija – Kongo Demokratinės Respublikos gamtinių sąlygų aprašymas.
Padėtis
Šalis ribojasi su Kongu (1775 km), Centrine Afrikos Respublika (1747 km), Pietų Sudanu (714 km), Uganda (877 km), Ruanda (221 km), Burundžiu (236 km), Tanzanija (479 km), Zambija (2332 km), Angola (2646 km, iš jų su Kabindos anklavu 225 km). Bendras sausumos sienų ilgis – 11 027 km. Kranto linijos ilgis 37 km. Plotas 2 344 858 km². Tai antra pagal dydį valstybė visoje Afrikoje (po Alžyro) ir didžiausia visame Užsacharyje. Pasaulyje tai 12 šalis pagal užimamą plotą.
Turi nedidelį priėjimą prie Atlanto vandenyno ties Kongo upės žiotimis.
thumb|240px|Besiveržiantis [[Niragongas|Niragongo ugnikalnis]] thumb|240px|Kongo DR garsėja žaibų gausa. Žaibuota naktis [[Goma|Gomoje]]
Karl Liebknecht
Karlas Lybknechtas (1871 m. rugpjūčio 13 d. Leipcigas – 1919 m. sausio 15 d. Berlynas) – Vokietijos politikas socialdemokratas.
Kongo Demokratinės Respublikos geografija
Reljefas
Kongo Demokratinės Respublikos centrą ir vakarus užima Kongo įduba − plokščia, daugiausia pelkėta aliuvinė lyguma. Jos pakraščiai aukštėja terasomis, sudarančiomis 400−1300 m aukščio plynaukštes. Pietuose yra Lundos plynaukštė (iki 1600 m). Rytuose į šalį įeina dalis Rytų Afrikos plokščiakalnio. Rytiniame pasienyje yra Rytų Afrikos lūžių zona: sprūdinės įdubos, apsuptos horstinių kalnų (Ruvenzorio masyvas). Į šiaurę nuo Kyvaus ežero yra vulkaniniai Virungos kalnai (Karisimbio viršūnė, 4507 m) su veikiančiais Niamuragiros ir Niragongo vulkanais. Aukščiausias šalies taškas – Stenlio kalnas Ruvenzorio vulkaniniame masyve (5109 m – viena aukščiausių Afrikos viršūnių).
Magnatas
Magnatas (iš nauj. ) – kilmingąjį arba kitą asmenį užimantį aukštas socialines pozicijas dėl kilmės, turto ar kitų savybių.
Karl Liebknecht
Biografija
Tėvas Vokietijos socialdemokratų partijos kūrėjas Vilhelmas Lybknechtas. Studijavo teisę ir politinę ekonomiją Leipcigo ir Berlyno universitetuose.
Kongo Demokratinės Respublikos geografija
Reljefas
Šalies pietryčiuose bei Kongo įdubos šiaurėje ir rytuose yra karstinių reljefo formų; netoli Kaminos yra 7 km ilgio Pitanšio karstinis urvas (ilgiausias Kongo Demokratinėje Respublikoje).
Magnatas
Sąvoka taip pat taikoma Vengrijos karalystės Aukštesniųjų rūmų Főrendiház arba Magnatų Rūmų nariams (atitinka anglų perus).
Karl Liebknecht
Biografija
Nuo 1900 m. Vokietijos socialdemokratų partijos narys, aktyvus II internacionalo veikėjas. 1907–1908 m. kalintas dėl straipsnių prieš Vokietijos militarizmą. Dar būdamas kalėjime 1908 m. tapo Prūsijos landtago deputatu. Nuo 1912 m. Reichstago deputatas; nepritarė Vokietijos dalyvavimui Pirmajame pasauliniame kare, pasisakė prieš karo kreditus. Socialdemokratų partijoje su Roza Liuksemburg įkūrė radikalią Spartako sąjungą, straipsniuose Spartako (Spartacus) slapyvardžiu kvietė į revoliucinę kovą prieš vyriausybę, už karo pabaigą. 1916 m. pašalintas iš socialdemokratų partijos. Tais pačiais metais suimtas. 1918 m. spalio mėn. amnestuotas.
Kongo Demokratinės Respublikos geografija
Klimatas
Klimatas abipus pusiaujo kontinentinis ekvatorinis, pastoviai drėgnas, pietuose ir šiauriniame pakraštyje − musoninis subekvatorinis. Kritulių ekvatorinėje juostoje 1700−2200 mm, rytiniuose pasienio kalnuose iki 2500 mm, pačioje šalies šiaurėje ir pietuose 1000−1500 mm per metus. Balandžio–gegužės mėnesiais vidutinė oro temperatūra laikosi apie 24–28 °C, liepos–rugpjūčio 22–24 °C. Aukščiausiai temperatūra pakyla iki 35–38 °C, žemiausiai nukrenta iki 8–10 °C. Dažni rūkai (žemesnėse vietovėse 150–200 dienų per metus), audros (100–140 dienų per metus). Šalyje labai dažnai žaibuoja: ypač rytiniuose kalnuose (Kifukos vietovėje užfiksuota 158 žaibo blyksnių į 1 km² per metus).
Magnatas
Verslo publicistikoje – stambaus verslo savininkas, valdytojas; verslininkas, turintis didelę ekonominę galią (valdomos įmonės, koncerno dėka). Pagal sritis gali būti išskiriama:
Kongo Demokratinės Respublikos geografija
Klimatas
thumb|left|240px|Kongo protakos ties [[Kisanganis|Kisanganiu]]
Karl Liebknecht
Biografija
Oponavo 1918 m. lapkričio mėn. sudarytai socialdemokratų vyriausybei, kvietė sukilti. 1919 m. sausio 1 d. su kitais įkūrė Vokietijos komunistų partiją. 1919 m. sausio mėn. Berlyne prasidėjęs Spartakininkų sukilimas buvo nesėkmingas. Jis ir Roza Liuksemburg vyriausybės pusėje kovojusių savanorių suimti ir nušauti kaip neva bandantys pabėgti.
Kongo Demokratinės Respublikos geografija
Hidrografija
Kongo upės baseinas užima apie 90 % Kongo Demokratinės Respublikos teritorijos. Visą šalies teritoriją kerta Kongo upė su savo ištakomis Lualaba ir Luvua bei daugybė jos intakų: Aruvimis, Ubangis (su Uele, Mbamu), Lomamis, Lulonga, Rukis, Kasajus (su Kvangu, Kvilu, Kva, Sankuru, Lulua). Pietuose siekia Zambezės baseino pakraštį, rytuose – Nilo aukštupio baseiną. Upės slenkstėtos, yra krioklių (žymiausi – Livingstono kriokliai bei Stenlio kriokliai).
Rytinėse pasienio sprūdinėse įdubose telkšo Alberto, Eduardo, Kivaus, Tanganikos, Mveraus ežerai, Kongo baseine – Mai Ndombės (Leopoldo II) ir Tumbos ežerai. Kongo upės ir jos intakų salpoje driekiasi dideli pelkių bei šlapynių plotai.
Magnatas
Lenkijoje
Lenkijoje magnatais buvo vadinami dvasininkai bei pasaulietiniai senatoriai. Politinė opozicija buvo Seimas, šlėktos, atstovai smulkiosios bajorijos.
Kongo Demokratinės Respublikos geografija
Hidrografija
thumb|240px|Iturio džiunglių plotai thumb|240px|Endeminis šalies gyvūnas – [[okapija]] thumb|240px|Krioklys Virungos nacionaliniame parke
Dirvožemiai
Šalyje būdingiausi dirvožemiai – geležaliumžemiai. Kongo įdubos didžiojoje dalyje vyrauja šlynžemiai, yra durpžemių, salpžemių. Šalies rytuose yra blizgažemių, pietuose (Lundos plynaukštėje) – smėlžemių.
Gyvoji gamta
Kongo Demokratinė Respublika – viena miškingiausių Afrikos valstybių. Miškai dengia apie 68 % teritorijos (2018 m.). Ekvatorinėje šalies juostoje auga drėgnieji tropiniai miškai, Kongo įduboje − užliejamieji miškai, pelkės. Pietuose ir šiaurėje − retmiškiai, krūmai ir antrinė aukštažolė savana. Pietiniame Kongo Demokratinės Respublikos pakraštyje ir pietryčiuose – reti atogrąžų miškai.
Kongo džiunglės yra antras pagal dydį pasaulyje atogrąžų miškų masyvas (po Amazonijos) – čia gausu retų, endeminių augalų ir gyvūnų rūšių, savitų ekosistemų. Jas mažiau paveikę miškų kirtimai, nei daugelį kitų džiunglių plotų. Šalyje išskiriami šie ekoregionai: Vidurio Kongo žemumų miškai, Rytų Kongo pelkiniai miškai, šiaurės rytų Kongo žemumų miškai, vakarų Kongo pelkiniai miškai, šiaurės vakarų Kongo žemumų miškai, vakarų Kongo savanų ir retmiškių mozaika, Angolos miombo retmiškiai, Zambezės vidurupio miombo retmiškiai, šiaurės Kongo savanų ir retmiškių mozaika, Alberto lūžio kalnų miškai bei ypač savita augalija pasižymintys Ruvenzorio–Virungos kalnų žolynai.
Šalyje veisiasi įvairios antilopės, buivolai, drambliai, raganosiai, zebrai, žirafos, okapijos, liūtai, leopardai, gepardai, šakalai, hienos. Miškuose daug beždžionių (tarp jų retos gorilos), gyvačių, pelkėse − hipopotamų. Paplitusi musė cėcė, maliariniai uodai.
Gamtosauga
Saugomos teritorijos užima ~13,8 % Kongo DR teritorijos (2020 m.). Šalyje įsteigti 9 nacionaliniai parkai, iš kurių Salongos, Virungos, Kahuzi-Bjegos ir Garambos įtraukti į pasaulio paveldo sąrašą. Taip pat tarp didžiausių parkų yra Upembos, Maiko. Taip pat yra laukinės gamtos rezervatų (Okapijų rezervatas – pasaulio paveldas), biosferos, medžioklės, mokslinių tyrimų rezervatų, draustinių. Tumbos–Ngirio–Maindombės šlapynė yra didžiausias Ramsaro konvencijos saugomas objektas.
Pagrindinės ekologinės problemos – miškų kirtimas, brakonieriavimas, dirvožemio erozija, vietomis gyventojų perteklius, kalnakasybos sukelta tarša.
Produkto pavyzdys
Produkto pavyzdys – tai parduodamo produkto tam tikra forma, kuri suteikiama potencialiam pirkėjui nemokamai arba už simbolinį mokestį, kad potencialus pirkėjas galėtų išbandyti produkto savybes prieš įsigyjant produktą iš pardavėjo.
Nemokamas pavyzdys
Nemokamas produkto pavyzdys – tai produktas arba jo tam tikra dalis, suteikiama potencialiam pirkėjui nemokamai, kad potencialus pirkėjas galėtų išbandyti produkto savybes prieš įsigyjant produktą. Nemokamo produkto pavyzdžio suteikimas potencialiam klientui suteikia galimybę susipažinti su parduodamu produktu, siekiant didesnių produkto pardavimų ateityje.
Mokamas produkto pavyzdys
Dažniausiai sutinkamas produkto pavyzdžių potencialiam klientui suteikimo būdas – mažesnio kiekio (pakuotės) įsigyjimas už simbolinę kainą. Tokiu būdu potencialus klientas, norėdamas išbandyti produktą, įsigyja produkto pavyzdį, nereikalaujantį sumokėti visos sumos už įprastos pakuotės produktą.
Britney Spears
Britney Jean Spears (g. 1981 m. gruodžio 2 d.) – Jungtinių Amerikos Valstijų pop dainininkė, šokėja, aktorė, superhitų, tokių kaip „…Baby One More Time“, „Oops!…I Did It Again“, „Toxic“, atlikėja.
Pirmasis jos pasirodymas įvyko 1992 m. vykusiame talentų šou, bet tuo metu organizatoriai nusprendė, kad jaunoji atlikėja per jauna būti žvaigžde. Toliau sekė jos dalyvavimas televizijos projekte „Peliuko Mikio šou“ 1993–1994 m. Netrukus atlikėja pasirašė muzikinį kontraktą su įrašų kompanija „Jive Records“, greitu laiku ji išleido debiutinį albumą „…Baby One More Time“, kuris debiutavo pirmojoje JAV perkamiausių albumų sąrašo vietoje. Albumo sėkmė lėmė tai, kad ši jaunutė atlikėja tapo paauglių ikona ne tik XX a. devintojo dešimtmečio pabaigoje, bet ir vėlesniais metais. Jos pirmasis singlas su video klipu yra laikomas seksualumo simboliu. Atlikėja yra išleidusi 4 muzikinius albumus, kurie užėmė pirmąsias vietas pasaulyje: „…Baby One More Time“, „Oops!… I Did It Again“, „Britney“ ir „In The Zone“.
Britney Spears yra aštunta pagal albumų pardavimus moteris JAV, pardavusi 36 mln. albumų kopijų. Taip pat yra viena iš sėkmingiausių muzikos atlikėjų per visą muzikos industrijos istoriją, pardavusi 88 mln. albumų kopijų visame pasaulyje. Taip pat Britney turi keletą Gineso rekordų.
Vaikystė ir karjeros pradžia
Britney Spears gimė Makombe, Misisipės valstijoje, tačiau užaugo Kentvude, Luizianos valstijoje. Jos mama Lynne Irene, buvusi pradinės mokyklos mokytoja, o tėvas Jamie Parnell Spears, buvęs statybos rangovas. Spears turi brolį Bryan ir jaunesnę seserį Jamie Lynn. Bryan Spears vedė 2009 m. sausio 1 d. Jamie Lynn vadybininkę, Graciella Rivera.
Spears buvo patyrusi gimnastė, ji dalyvavo gimnastikos klasėse devynerių metų ir dalyvaudavo valstybinio lygio varžybose. Ji pasirodydavo vietiniuose šokių vakaruose ir dainavo vietiniame Baptistų bažnyčios chore. Spears pateko į Niujorko į Profesionalią scenos menų mokyklą (Professional Performing Arts School), kai jai buvo aštuoneri metai. Spears tėvai dažnai nesutardavo, ir jie galų gale išsiskyrė 2002 m.
Būdama ketverių, Britney Spears pirmą kartą užlipo ant scenos, aštuonerių ji dalyvavo televizijos kanalo „Disney Channel“ surengtame konkurse ir gavo vaidmenį laidoje „The Mickey Mouse Club“. Prodiuseriai iš pradžių manė, kad ji yra dar per jauna tokiam darbui, tačiau atkreipė dėmesį į neeilinį talentą ir padėjo jai tobulėti. Niujorke besimokydama nusifilmavo daugybėje reklaminių klipų, vaidino įvairiuose spektakliuose, kol tapo „The Mickey Mouse Club“ nare. Po metų nusprendė palikti Disnėjaus pasakų herojų „chorą“ ir panoro tapti soliste. Taip pat ji pasirodė keliuose Brodvėjaus teatro pastatymuose, atlikdama vaikiškus vaidmenis, įskaitant ir „Ruthless“ (1991).
1998 m. birželio mėn. internete pasirodė nemokamų žinučių su jos dainomis, vaizdajuostėje įrašytais interviu fragmentais, nuotraukomis bei kitokia informacija apie dar niekam nežinomą dainininkę, todėl dainininkė išpopuliarėjo dar prieš pasirodant pirmosioms plokštelėms. Firma „Jive“ 1998 m. vasarą surengė pirmuosius Britney Spears pasirodymus (repertuare buvo tik keturios dainos). O spalio 23 d. buvo išleistas pirmasis B. Spears singlas. Dvi atlikėjos dainos pateko į populiariausiųjų JAV dainų dešimtuką, nors pirmasis albumas tuo metu dar nebuvo išleistas.
1998–2000: „…Baby One More Time“
Pasirašiusi sutartį su „Jive“, jau po kurio laiko Spears atsidūrė įrašų studijoje su tokiais dainų autoriais/prodiuseriais, kaip Eric Foster White (dirbęs su „Boyzone“, Whitney Houston, „Backstreet Boys“) ir Max Martin („Ace of Base“, „Backstreet Boys“, „N‘Sync“). Spears išleido debiutinį Martin‘o parašytą singlą „…Baby One More Time“ 1998 m. spalio mėnesį. Šis singlas 1999 m. sausio mėnesį pasiekė pirmąją vietą Billboard Hot 100 sąraše, ir čia išsilaikė dvi savaites. Singlo video klipas, kuriame Spears su šokėjų trupe šoka katalikiškoje nepilnamečių mokykloje, sulaukė didelio dėmesio, ir netgi iki dabar laikomas seksualumo simboliu. Spears debiutinis albumas „…Baby One More Time“ 1999 m. sausio mėnesį pasiekė pirmąją vietą Billboard 200 sąraše. „…Baby One More Time“ sulaukė kritikų teigiamų atsiliepimų, o vėliau albumas buvo sertifikuotas x14 platininiu „Recording Industry Association of America“ nutarimu. Tai reiškė, jog buvo parduota daugiau nei 14 milijonų šio albumo įrašų JAV. 190px|right|thumb|Britney Spears „[[Rolling Stone“ žurnalo viršelyje]] Spears 1999 m. balandžio mėnesį pozavo žurnalui „Rolling Stone“. Šios nuotraukos fotografas buvo David LaChapelle, su kuriuo Britney vėl bendradarbiavo kuriant video klipą dainai „Everytime“. Tačiau, šis žurnalo viršelis sulaukė prieštaringų atsiliepimų, kai kurie žurnalai šią nuotrauką pavadino „vaikų pornografija“. Spears tapo superžvaigžde, nedingstančia iš jau nesuskaičiuojamų žurnalų, taip pat „Rolling Stone“ viršelis sukėlė aršias diskusijas apie tai, ar vis dar tik 17-metė atlikėja nepasididino krūtinės. Dar daugiau žiniasklaidos diskusijų sukėlė įvykis, kai Spears viešai paskelbė, jog „ji išliks skaisti iki vedybų“. Šis pasižadėjimas buvo abejotinas, kadangi vėliau buvo pranešta apie tuometinius jos lytinius santykius su dainininku Justin Timberlake.
1999 m. pabaigoje, Spears pasirodė situacijų komediniame seriale „Raganaitė Sabrina“, kur atliko dainą „(You Drive Me) Crazy“. Šis singlas buvo skirtas filmo „Išvesk mane iš proto“ reklamai, ir kuriame nusifilmavo „Raganaitės Sabrinos“ aktorė Melissa Joan Hart. 1999 m. gruodžio mėnesį, ji laimėjo net keturis „Billboard Music Awards“ apdovanojimus. Po mėnesio ji laimėjo „Mėgstamiausios pop/roko atlikėjo“ apdovanojimą „American Music Awards“ apdovanojimų šou. 1999 m. birželio 28 d. Britney pradėjo pirmąjį koncertinį turą po Šiaurės Ameriką pavadinimu „…Baby One More Time Turas“, kuris pasibaigė rugsėjo 15 dieną.
Kai po visą pasaulį išplitęs pirmasis singlas kiek priblėso, albumas ir toliau siūlė vieną hitą po kito: Top 10-uką pasiekė „(You Drive Me) Crazy“, netoli Top 20-uko figūravo baladė „Sometimes“, o vėliau į Top 20-uką prasimušti sugebėjo ir „From the Bottom of My Broken Heart“. Spears sėkmė sukėlė tikrą audrą muzikos scenoje ir viena po kitos pasirodė jaunos, tokios pat karjeros trokštančios atlikėjos – Christina Aguilera, Pink, Jessica Simpson bei Mandy Moore.
2000–2001: „Oops!… I Did It Again“
Po sėkmingo debiutinio albumo išleidimo, Spears 2000 m. gegužę išleido antrąjį studijinį albumą pavadinimu „Oops!… I Did It Again“. Albumas debiutavo pirmoje vietoje Jungtinėse Amerikos Valstijose, ir per pirmąją savaitę buvo parduota 1 319 193 kopijos. Taip Britney Spears tapo daugiausiai albumo kopijų per pirmąja savaitę pardavusi solo atlikėja Oficiali Amerikos įrašų asociacija apdovanojo Britney „deimantine certifikacija“, kai buvo parduota daugiau nei 10 milijonų „Oops!… I Did It Again“ kopijų. Tačiau albumas buvo išpeiktas kritikų, Allmusic davė 4 iš 5 žvaigždučių, o „Rolling Stone“ tik 3,5 iš 5. Albumo pagrindinis singlas „Oops!… I Did It Again“ pasiekė daugiausiai grojamo singlo per radiją rekordą, ir netrukus singlas pasiekė pirmąją vietą ne tik [JAV], bet dar 10 šalių topų pirmąsiąs vietas. Vėliau sekė singlai „Lucky“, „auksiniu“ tapęs „Stronger“ bei „Don’t Let Me Be the Last to Know“, kurį jaunajai žvaigždei parašė kantri muzikos primadona Shania Twain ir jos prodiuseris Mutt Lange. Tais pačiais 2000 metais, Spears pradėjo pirmąjį pasaulinį koncertinį turą pavadinimu „Oops!… I Did It Again World Turas“. Per turą, Britney sustojo Niujorke, kur vyko 2000 „MTV Video Music Awards“. Per pasirodymą, Britney sukėlė daug aršių ginčų, nes vidury pasirodymo, ji nusiplėšė juodą kostiumą, parodė provokuojantį, beveik permatomą, aprangą. Spears laimėjo du Billboard Music Awards už dainą Oops!… I Did It Again.
2001–2003: „Britney“ ir „Kryžkelės“
„Britney“ pabandė pristatyti atlikėją, kaip labiau subrendusią jauną moterį, o kartu pasklido ir švelnios žinutės apie tai, kad asmeninis jos gyvenimas nebėra visiškai puritoniškas. 2002 m. pradžioje Spears baigė ketverių metų santykius su Timberlake. Timberlake tais pačiais metais išleistas singlas „Cry Me a River“ ir singlo vaizdo klipas, manoma buvo apie Britney. Kadangi, klipe aktorė atrodė kaip Britney, ir šis klipas sukėlė spėlionių, jog Britney buvo neištikima. Timberlake, vis dėlto, paneigė, jog daina buvo apie Spears. 2002 m. birželį Spears atidarė nuosavą restoraną Niujorko mieste „Nyla“, kur buvo pateikiami jos gimtosios valstijos Luizianos ir italų virtuvių patiekalai. Tačiau, jau lapkritį restoranas buvo uždarytas dėl valdymų problemų. „Nyla“ oficialiai buvo uždarytas 2003 m. Tais pačiais metais Limp Bizkit grupės dainininkas Fred Durst patvirtino, jog jis draugauja su Spears. Durst taip pat buvo pasamdytas parašyti ir prodiusuoti kelias dainas jos albumui „In The Zone“, kurios vėliau buvo iškirptos.
2002 m. pradžioje Britney debiutavo kine, nusifilmuodama juostoje „Kryžkelės“, kurioje ji vaidina merginą, kuri pabaigusi vidurinę mokyklą išvažiuoja ieškoti motinos. Tačiau šį filmą kritikai įvertino ne itin palankiai. Spears netgi pelnė „Auksinės avietės“ (Razzie Award) kaip „Blogiausia aktorė“, ir už „Blogiausia originali daina“ „I'm Not a Girl, Not Yet a Woman“. Nepaisant to filmas uždirbo daugiau nei 60 milijonų JAV dol. Spears tais pačiais metais atliko epizodinį vaidmenį filme „Ostinas Pauersas – auksinis narys“ ir paskolino balsą animaciniam filmui „Elnias Robis“. 2003 m. CNN filmuoto interviu ištrauka su Spears pasirodė 2004 m. dokumentiniame filme pavadinimu „Fahrenheit 9/11“. Šioje interviu ištraukoje apie karą Irake Britney, teigė jog reikia pasitikėti prezidentu George W. Bush, ir jo kiekvienu sprendimu.
Spears pasirodė „MTV Video Music Awards“ su daina „I’m a Slave 4 U“, ir pasirodyme panaudojo narvuose ikalintus gyvūnus, taip pat ant jos pečių buvo didžiulis pitonas. Už gyvūnų teises kovojanti tarptautinė organizacija PETA pasipiktino šiuo pasirodymu. 2002 metais žurnalas „Forbes“ Spears išrinko galingiausia pasaulio garsenybe.
2003–2004: „In The Zone“
thumb|right|250px|Spears ir [[Madonna bučinys 2003 m.]] 2004 m. lapkričio 16 d. Spears išleido ketvitąjį studijinį albumą „In The Zone“. Tarp albumo prodiuserių buvo RedZone, Moby ir R. Kelly. Nuo pirmųjų atlikėjos darbų šis skyrėsi naujais R&B, Electro, Dance ritmais. Spears ne tik su kitais dainų autoriais parašė net 8 iš 13 dainų, bet pirmą kartą ir prodiusavo kelias dainas. „In the Zone“ užkopė iki „Billboard 200“ topo pirmos vietos, ir per savaitę buvo parduota daugiau 609 000 albumo kopijos. Albumo sėkmė Briney padarė vienintele atlikėja muzikos istorijoje, kurios pirmieji keturi albumai debiutavo pirmoje vietoje su daugiau nei 500 000 albumo kopijų parduotų per savaitę. Albumas sulaukė įvairių atsiliepimų iš kritikų. „The Guardian“ pagyrė albumą už melodijas ir Britney pastangas ir davė 4 iš 5 žvaigždučių. Albumo antrasis singlas buvo jau hitu tapusi daina „Toxic“. Ši daina laimėjo Britney jos pirmąjį ir kol vienintelę „Grammy“ statulėlę „Geriausio šokių muzikos įrašo“ kategorijoje. Nors pasirodžius antrajam albumo singlui „Toxic“ albumo perkamumas vėl padidėjo, tačiau išviso „In The Zone“ buvo parduotas tik 30 milijonų tiražu, tuo tarpu kai debiutinis jos darbas „Baby One More Time“ 35 milijonų. 2003 m. „MTV Video Music Awards“ apdovanojimų šou Britney kartu su Christina Aguilera atliko dainą „Like a Virgin“, ir paskui prie jų prisijungė Madonna, su kuria Spears ir Aguilera pasibučiavo pasibaigus dainai. Šis įvykis pateko beveik į viso pasaulio laikraščių puslapius.
2004–2005: „Greatest Hits: My Prerogative“ ir „B In The Mix: The Remixes“
2004 m. keletą mėnesių po jos Las Vegaso vedybų, Spears pradėjo penktąjį turą „The Onyx Hotel Turas“, kuris buvo atšauktas birželį, kadangi Spears susižeidė kelį per singlo „Outrageous“ vaizdo klipo filmavimą. Tačiau, dar prieš šį atsitikimą, Spears susilaukė kritikos dėl turo choreografijos, kuri pasak žiniasklaidos buvo netinkama jaunai publikai. 2004 m. rugsėjo mėnesį, Spears buvo pastebėta Kabalos centre. Apie šią religiją, Britney sužinojo iš Madonna. Tačiau jau 2006 m. Britney paliko šią religiją, teigdama jog „dabar jos vaikas yra jos religija“. Spears pradėjo prodiusuoti ir dalyvauti realybės šou „Britney & Kevin: Chaotic“, pasirodžiusį 2005 m. UPN kanale.
2005 m. lapkritį Spears išleido pirmąjį remiksų albumą „B in the Mix: The Remixes“. Jos singlas „Someday (I Will Understand)“, kuris nėra nei viename Spears albumų, taip pat buvo remiksuotas ir pakliuvo į albumą. Kitas singlas „And Then We Kiss“, buvo išleistas tik Azijoje. Nors šis singlas nors ir nebuvo išleistas JAV, tačiau pasiekė 15 vietą Billboard' Hot Dance Airplay tope.
2006–2007: šlovės kritimas, šokiruojantis elgesys ir „Blackout“ albumas
2006 m. Spears pasirodė NBC situacijų komedijos „Vilas ir Greisė“ serijoje „Buy, Buy Baby“. Britney suvaidino liesbietę Amber-Louise. Apsilankiusi laidoje „The Late Show with David Letterman“ 2006 m. gegužę, Spears pranešė jog laukiasi antrojo vaiko. Būdama septintą mėnesį nėščia Britney pozavo 2006 m. rugpjūčio „Harper's Bazaar“ leidiniui. Prieš pirmojo sūnaus Sean pirmąjį gimtadienį, Spears pagimdė antrąjį sūnų, Jayden James Federline. Jis gimė 2006 m. rugsėjo 12 d. Los Andžele. 2007 m. sausio 27 d. nuo vėžio mirė Britney teta Sandra Bridges Covington, su kuria Britney labai artimai bendravo. Spears vasario 16 d. atsigulė į reabilitacijos kliniką Antigvoje 24 valandom. Kitą naktį Tarzanoje, Kalifornijoje vienoje iš kirpyklų ji plikai nusiskuto galvą. Po kelių dienų, ji pati išvažiavo gydytis į Malibu. Nors klinikoje ji išbuvo neilgai, bet vėl vasario 22 d. sugrįžo atgal į reabilitacinį. Spears 2006 m. lapkričio 7 dieną užpildė skyrybų dokumentus, teismo dokumentuose nurodė nesuderinamus jos ir vyro Kevin Federline skirtumus. Dainininkė neprašė, kad sutuoktinis ją finansiškai remtų po skyrybų, bet norėjo turėti išimtinę teisę globoti du jos ir K. Federline’o sūnus. Jau kitą dieną Federline pasitaręs su advokatais paprašė pilnateisės vaikų globos. Amerikiečių žymi advokatė Laura Wasser (dirbusi su Angelina Jolie, Stevie Wonder, Kiefer Sutherland, Spike Jonze, Nick Lachey) buvo pasamdyta atstovauti Spears šioje byloje. Porelė 2007 m. kovą pagaliau pasiekė susitarimą, o jau liepą jų skyrybos buvo pabaigtos. 417 000 dolerių (1 058 346 litų) – tokią pinigų sumą turėjo pakloti Britney Spears už besibaigiantį skyrybų procesą su Kevinu Federline’u bei kovą dėl jų sūnų globos. Ši suma nėra tokia įspūdinga kaip 2,7 mln. dolerių (6,8 mln. litų), sumokėti teisininkams už visą bylinėjimosi laikotarpį.
Per 2007 metus Spears šokiruojantis elgesys nesibaigė: vienas iš pavyzdžių – paparacio užpuolimas skėčiu. Spears kovo 20 d. paliko reabilitacijos kliniką, ir pasak, jos vadybininko „sėkmingai pabaigė visą gydimosi programą“.
2007 gegužę Spears pradėjo mini-koncertinį turą, netrukus išėjus iš realibitacinės klinikos. Turas pavadinimu „The M+M’s“ buvo šešių koncertų turas. Ji naujajį albumą įrašė su įžymiais prodiuseriais Sean Garrett, J. R. Rotem ir Nate „Danja“ Hills per 2006 metus, bei 2007 metus.
Penktasis Spears albumas „Blackout“ buvo išleistas 2007 m. spalio 30 d. Jis buvo išleistas anksčiau dėl dainų nutekėjimo internetu. „Blackout“ debiutavo antroje Billboard 200 topo vietoje, ir ši pozija padarė Spears vienintele atlikėja muzikos istorijoje, kurios albumai debiutavo 1 ar 2 pozicijoje. Albumas buvo priimtas gerai kritikų. Iki 2008 m. liepos buvo atsiusta daugiau nei 3 milijonai albumo dainų ir remiksų Jungtinėse Amerikos Valstijose. „Rolling Stone“ davė 3,5 iš 5 žvaigždučių. Allmusic taip apt įvertino albumą, ir netgi pavadino albumą vienu iš geriausių Britney albumų. „Blackout“ pagrindinis ir pirmasis singlas „Gimme More“ pateko į internetą rugpjūčio 30 d. Ši daina, kuri yra pirmoji Spears ir Danja bendras darbas, pasiekė trečią poziciją Billboard Hot 100 tope, ir tapo jos sėkmingiausiu išleistu singlu nuo debiutinės dainos „…Baby One More Time“. Spears ilgai lauktas pasirodymas per 2007 m. „MTV Video Music Awards“, per apdovanojimų šou tapo tikra katostrofa. BBC teigė, jog tai buvo pati blogiausia MTV apdovanojimų pasirodymas per visą istoriją, o „The Times“ pastebėjo kad Spears nepataikė į fonogramą, ir kartais iš viso nedainuodavo. Nors pasirodymas tapo pajuokų objektu, singlas susilaukė pasaulinės sėkmės. Antrasis singlas „Piece of Me“ buvo sertifikuotas platininiu Jungtinėse Amerikos Valstijose.
2008–2010: kontrolė, „Circus“ ir „The Circus Starring Britney Spears“
thumb|left|150px|Britney per turą atlieka dainą „Womanizer“ 2008 m. jau atitekusi tėvo James teisėtai globai ir kontrolei Spears atliko Abby vaidmenį seriale „How I Met Your Mother“. Ji gavo teigiamus atsiliepimus už atlikimą ir serialas pasiekė aukščiausius reitingus. 2008 m. rugsėjo 8 d. Spears atidarė MTV apdovanojimų „MTV Video Music Awards“ šou, kuriame ji suvaidino komediniame epizode su Jonah Hill. Per šį apdovanojimų šou ji gavo pirmuosius „MTV Video Music Awards“ apdovanojimus. Ji gavo net tris apdovanojimų statuleles už dainos „Piece of Me“ vaizdo klipą.
2008 m. buvo sukurtas valandos trukmės dokumentinis filmas pavadinimu „Britney: For the Record“, kuris yra apie Spears sugrįžimą į muzikos industriją. Filmas, kurį režisavo Phil Griffin, buvo nufilmuotas Beverli Hilse, Holivude, ir Niujorke. „For the Record“ buvo parodytas per MTV televizijos kanalą 2008 m. lapkričio 30 d. ir premjerą stebėjo 3,7 milijonai žiūrovų.
Gruodžio 2 d. buvo išleistas šeštasis Spears studijinis albumas pavadinimu „Circus“. Albumas sulaukė teigiamų kritikų atsiliepimų ir debiutavo pirmoje albumų topo vietoje Kanadoje, JAV ir Čekijoje. Jungtinėse Amerikos Valstijose Spears tapo jauniausia atlikėja, kuri debiutavo penkis albumus pirmoje pozicijoje ir už tai gavo rekordą Gineso rekordų knygoje. Ir tapo vienintele atlikėja kuri debiutavo penkis albumus kiekvieną kartą su daugiau nei 500,000 albumo kopijomis ar didesniais pardavimais. „Circus“ tapo greičiausiai ir daugiausiai parduodamu albumu 2009 m. ir buvo parduota daugiau nei 4 milijonai albumo kopijų pasauliniu mastu. Pagrindinis ir pirmasis singlas „Womanizer“, tapo pirmuoju Spears Billboard Hot 100 topo pirmosios vietos singlu nuo „… Baby One More Time“. Singlas pasiekė pirmąją vietą Kanadoje, Belgijoje, Danijoje, Norvegijoje, Prancūzijoje, Suomijoje ir Švedijoje. Taip pat albumas buvo nominuotas „Grammy“ apdovanojimui už geriausią šokių muzikos įrašą. Spears 2009 m. kovą pradėjo koncertinį turą pavadinimu „The Circus Starring: Britney Spears“, uždirbusį daugiau nei 131,8 milijonų JAV dolerių ir tapusį penktuoju daugiausiai uždirbusiu turu tais metais.
2009 m. Britney išleido antrąjį geriausių hitų rinkinį pavadinimu „The Singles Collection“. Singlas iš albumo „3“ tapo trečiuoju Britney pirmos vietos hitu JAV. Daina sulaukė teigiamų kritikų atsiliepimų. Singlas taip pat sugebėjo pasiekti pirmąją topo vietą Kanadoje, Turkijoje ir top 10-tuką daugelyje šalių topuose. 2010 m. rugsėjo 28 d. Britney apsirodė jai skirtoje muzikinėje tv šou „Glee“. Serija, kurioje vaidino Britney davė serialui aukščiausius reitingus.
2011–2012: „Femme Fatale“
2011 m. vasario 7 d. Spears patvirtino jog jos septintasis studijinis albumas pavadinimu „Femme Fatale“ bus išleistas 2011 m. kovo 25 d. Albumą „Femme Fatale“ Spears įrašinėjo dvejus metus, o „Jive Records“ patvirtino, jog atlikėja dirba prie albumo tik 2010 m. kovo mėnesį. Max Martin ir Dr. Luke yra pagrindiniai albumo prodiuseriai. Išleidimo dieną Spears pasirodys ABC kanalo rytinėje laidoje, kur atliks tris dainas iš naujojo albumo. Pirmasis singlas iš albumo buvo „Hold It Against Me“, kuri debiutavo sausio 11 d.   Daina sulaukė teigiamų kritikų atsiliepimų, ir tapo daugiausiai kartų JAV radijo eteryje per vieną dieną sugrotu hitu. „Hold It Against Me“ debiutavusi Billboard Hot 100 topo viršūnėje pasiekė rekordą, kai per savaitę nuo singlo išleidimo jį mokamai internetu parsisiuntė apie 411 000 kartų. Britney su šiuo singlu tapo antra atlikėja po Mariah Carey turinti daugiau nei viena singlą debiutavusi #1 vietoje. Ir tapo jauniausia atlikėja turinti bent viena singlą debiutavusį pirmoje vietoje trijuose skirtinguose dešimtmečiuose. Antrasis singlas iš albumo „Till the World Ends“ išleistas kovo 4 d.
2013–2015
Nuo 2013 metų pradžios Britney Spears pradėjo savo naująjį turą Las Vegase. Ture „Britney: Piece of me“, kuris vyks iki 2015 m. pabaigos, pristatytas naujasis jos albumas „Britney Jean“, kuris buvo išleistas 2013 metais ir užkopė į 4 vietą „US Billboard 200“. Albumo singlais tapo dainos „Work Bitch“ ir „Perfume“.
2016-dabar
Nuspresta jos koncertus Las Vegase pratesti iki 2017m. Dainininkė gegužės mėnesį pranešė kad ji jau šiais metais pristatys savo devintąjį albumą. Šią vasarą planuojamas jos naujojo albumo singlo „Make Me...“ pristatymas kartu su video. Šiame kūrinyje Britney bendradarbiauja su G-Eazy. Gegužės pabaigoje Britney savo socialinių tinklų paskyrose paskelbė nuotraukas ir taip įrodė, kad video jau filmuojamas. Liepos 14 d. Britney pristatė pirmąjį kūrinį iš savo naujojo albumo „Make Me...“ Dainos vaizdo įrašo pristatymas planuojamas dar vasarą. Išleista daina iškarto pateko į iTunes topus. Per 3 pirmąsias išleidimo valandas daina jau pakilo į 1 vietą 30-yje šalių.
Asmeninis gyvenimas
2000 metais gandai apie tai, jog Spears draugauja su „N‘Sync“ atlikėju Justin Timberlake, galiausiai buvo patvirtinti, o tai tik dar padidino žiniasklaidos susidomėjimą dainininke. 2004 m. sausio 3 d. Spears ištekėjo už draugo Jason Allen Alexander mažoje sutuoktuvių koplytėlėje Las Vegase. Tačiau santuoka truko tik 55 valandas ir buvo anuliuota. Tuo metu spauda pasiekė žinia, jog Spears tuokėsi nepagalvojusi, ir dėl to jog gerai nežinojo „naujojo vyro“.
2004 m. Spears, po trijų mėnesių draugystės, pranešė sužadėtuves su šokėju Kevin Federline. Federline jau turėjo vaiką su aktore Shar Jackson, taip pat, ji tuo metu jau buvo aštuntą mėnesį nėščia. 2004 m. rugsėjo 18 d. Spears ištekėjo už Federline Los Andžele. Teisinius popierius pora užpildė spalio 6 d. Po vedybų, Spears pranešė apie muzikinę pertrauka, nes norėjo atsidėti šeimai. 2005 m. rugsėjo 14 d. Spears Santa Monikoje po planuoto cezario pjūvio pagimdė pirmąjį vaiką Sean Preston Federline. Prieš pirmojo sūnaus Sean pirmąjį gimtadienį, Spears pagimdė antrąjį sūnų, Jayden James Federline. Jis gimė 2006 m. rugsėjo 12 d. Los Andžele. Tačiau antrasis vaikas neišgelbėjo Spears santuokos.
2006 m. lapkričio 7 dieną užpildė skyrybų dokumentus, teismo dokumentuose nurodė nesuderinamus jos ir vyro Kevin Federline skirtumus. Dainininkė neprašė, kad sutuoktinis ją finansiškai remtų po skyrybų, bet norėjo turėti išimtinę teisę globoti du jos ir K. Federline’o sūnus. Jau kitą dieną Federline pasitaręs su advokatais paprašė pilnateisės vaikų globos. Amerikiečių žymi advokatė Laura Wasser buvo pasamdyta atstovauti Spears šioje byloje. Porelė 2007 m. kovą pagaliau pasiekė susitarimą, o jau liepą jų skyrybos buvo pabaigtos.
2008 m. sausio 3 d. Spears atsisakė perduoti Federline atstovams judviejų vaikus ir netrukus buvo paguldyta į ligoninę. Spears iš namų buvo išvežta policijos ir buvo manoma, kad ji buvo paveikta neaiškių psichotropinių medžiagų arba alkoholio. Kitą dieną Spears buvo atimtos teisės į vaikų globa ir perduota Federline. Sausio 31 d. Spears buvo pristatyta į psichiatrinę Ronald Reagan UCLA Medical Center ligoninę. Spears tėvui James Spears ir advokatui Andrew Wallet atiteko Spears turto ir reikalų kontrolė. Spears buvo išleista vasario 8 d. 2008 m. Spears susitikus su Federline, atgavo kai kurias teises į susitikimus su vaikus.
2009 m. Spears kartu su tėvu James gavo apribojimo nurodymą buvusiam jos vadybininkui Sam Lufti, buvusiam vaikinui Adnan Ghalib ir advokatui Jon Eardley, kurie buvo kaltinami rengę sąmokslą gauti Spears reikalų ir turto kontrolę.